Wanita Syurga

Wanita Syurga ialah sebuah drama televisyen Malaysia 2024 terbitan Zamriez Golden Pictures Sdn. Bhd. yang diarahkan oleh Riza Baharudin.  Ia dibintangi oleh Redza Rosli dan Siti Khadijah Halim. Drama ini memulakan tayangan perdana di TV3 menerusi Slot Akasia pada 15 Mac hingga 2 Mei 2024, bagi menggantikan My Lovely Driver. 

Siri drama ini ditayangkan menerusi laman penstriman iQIYI pada 1 jam akhir selepas siaran TV, Percuma 48 Jam Kemudian.

Drama ini juga bersiaran ulangan di saluran Singapura MediaCorp Suria pada 4 Disember 2024 hingga 4 Februari 2025.

 Sinopsis 

Menceritakan tentang Ardini (Siti Khadijah Halim) yang ikhlas menjadi isteri kepada Amar, (Redza Rosli) lelaki yang dicintainya namun ketika cintanya dikhianati dia juga harus bersedia kehilangan kedua-dua permata hatinya, Wana dan Muqri.

Kisah bermula apabila Ardini meninggalkan kerjayanya sebagai pereka dalaman semata-mata untuk memberi tumpuan kepada keluarganya.

Kehidupan Ardini dan Amar bahagia di samping dua cahayamata mereka iaitu Wana dan Muqri. Namun, langit tidak sentiasa cerah, sehingga kemunculan orang ketiga, Farah (Riena Diana).

Amar dan Farah berkahwin di luar negara tanpa pengetahuan keluarga mereka. Sejak itu, kehidupan Ardini dan anak-anaknya terabai kerana Amar melebihkan Farah kerana dia seorang yang bekerjaya. 

Ardini mendapat sokongan daripada Puan Faizah, ibu mertuanya menjalani masalah rumah tangganya. Ardini bangkit semula untuk mempertahankan haknya sebagai seorang ibu.

Kedatangan Luqman, peguam syarie yang juga kawan sekampung Ardini membuatkan Ardini kembali bernafas dan nekad untuk mendapatkan kembali haknya yang di rampas oleh Amar dan Farah. Mampukah Ardini mendapatkan semula haknya yang hilang?

 Pelakon 
 Utama 
 Redza Rosli sebagai Amar IIhami
 Siti Khadijah Halim sebagai Ardini Zahira

 Pembantu 
 Riena Diana sebagai Farah Mokhtar
 Nazim Othman sebagai Luqman Al Hakim
 Marissa Yasmin sebagai Puan Faizah
 Shah Iskandar sebagai Firdaus
 Puteri Khareeza sebagai Leanne
 Syazuwan Hassan sebagai Faiz
 Wan Sharmila sebagai Hanis
 Annie Mossha sebagai Hayla
 Amyza Aznan sebagai Cik Mimi
 Zamarul Hisham sebagai Tuan Mokhtar
 Aidil Aziz sebgai Ustaz Radhi
 Syamim Farid sebagai Yasmeen 
 Rashidah Jaafar sebagai Maznah
 Asri sebagai Pak Zahid
 Nafiez Zaidi sebagai Wafdi
 Natasya Mahyan sebagai Naily

Siaran antarabangsa
NegaraRangkaian TVTarikh tayangan MediaCorp SuriaDisember 2024

 Rujukan 

Pautan luar

Kategori:Siri drama televisyen Malaysia berbahasa Melayu 2024
Kategori:Rancangan TV3
Kategori:Drama adaptasi novel di Malaysia